ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఇలకు పబ్లిక్ ప్రొక్యూర్మెంట్ పాలసీపై నిర్వహించిన సిపిఎస్ఇ సదస్సుకు అధ్యక్షత వహించిన శ్రీ భాను ప్రతాప్ సింగ్ వర్మ
ఎంఎస్ఇలకు పబ్లిక్ ప్రొక్యూర్మెంట్ పాలసీ  ఆర్డర్ కింద నిర్దేశించిన లక్ష్యాలను సాధించడంలో వారు ఎదుర్కొనే సవాళ్ళను అర్థం చేసుకునేందుకు వివిధ సిపిఎస్ఇలతో సంభాషించేందుకు కేంద్ర ఎంఎస్ఎంఇ మంత్రిత్వ శాఖ సహాయ మంత్రి శ్రీ భాను ప్రతాప్ సింగ్ వర్మ అధ్యక్షతన ఎస్సి-ఎస్టి హబ్ కింద సూక్ష్మ, చిన్న& మధ్యతరహా సంస్థల  మంత్రిత్వ శాఖ సిపిఎస్ఇ సదస్సును 18 నవంబర్ 2022న న్యూఢిల్లీలో నిర్వహించింది. సదస్సుకు వివిధ సిపిఎస్ఇలకు చెందిన అధికారులు పబ్లిక్ ఎంటర్ప్రైజెస్ విభాగం అధికారి హాజరయ్యారు.
సూక్ష్మ, చిన్న& మధ్యతరహా సంస్థల కు నిర్దేశించిన బహిరంగ సేకరణ విధానం కింద ప్రతి కేంద్ర ప్రభుత్వ మంత్రిత్వ శాఖ, విభాగాలు, ప్రభుత్వ రంగ సంస్థలు తాము ఉపయోగించే వస్తువులు, సేవలలో కనీస మొత్తం 25శాతం ఎంఎస్ఇ నుంచి కొనుగోలు చేయవలసి ఉంటుంది. ఇందుకు అదనంగా, ఎస్సి& ఎస్టి వ్యాపారవేత్తల యాజమాన్యంలోని సూక్ష్మ, చిన్న తరహా సంస్థల నుంచి మొత్తం 4%, మహిళా వ్యాపారవేత్తల యాజమాన్యంలోని సంస్థల నుంచి 3% మొత్తం వస్తువులను, సేవలను కొనుగోలు లేదా సేకరించవలసి ఉంటుంది.
ఎస్సి/ ఎస్టి, మహిళా ఎంఎస్ఇల నుంచి లక్ష్యిత సేకరణను సాధించేందుకు కృషి చేసిన సిపిఎస్ఇలను గుర్తించి, సత్కరించి, చైతన్యవంతం చేయడంపై సదస్సు దృష్టి కేంద్రీకరించింది.
పబ్లిక్ ప్రొక్యూర్మెంట్ పాలసీ  నిర్దేశాలను నెరవేర్చేందుకు సిపిఎస్ఇలు చేపట్టిన కృషిని శ్రీ భాను ప్రతాప్ సింగ్ వర్మ ప్రోత్సహించడమే కాక ఎస్సి/ ఎస్టి /మహిళా పారిశ్రామికవేత్తలను సానుకూలంగా సంప్రదిస్తూ, వారికి అవసరమైన సహాయ సహకారాలను అందించాలని విజ్ఞప్తి చేశారు.
సమాచార, ప్రసార మంత్రిత్వ శాఖ
గోవాలో జరిగే ఇఫ్ఫి-53వ వేడుకలకు హాజరుకానున్న కేంద్ర ఐ&బీ మంత్రి అనురాగ్ సింగ్ ఠాకూర్
కేంద్ర సమాచార & ప్రసారాల శాఖ మంత్రి అనురాగ్ సింగ్ ఠాకూర్ నవంబర్ 20, 21 తేదీల్లో గోవాలో పర్యటించనున్నారు. గోవాలో 53వ 'భారత అంతర్జాతీయ చలన చిత్రోత్సవం' ప్రారంభోత్సవ వేడుకలు, ఇతర కార్యక్రమాలకు హాజరు కానున్నారు.
53వ ఇఫ్పి ప్రారంభ చిత్రం, ఆస్ట్రియా సినీ దర్శకుడు డైటర్ బెర్నర్ రూపొందించిన 'అల్మా అండ్ ఆస్కార్' స్వాగత ప్రదర్శనకు నవంబర్ 20న మంత్రి ఠాకూర్ హాజరవుతారు. సాయంత్రం, 53వ ఇఫ్ఫి ప్రారంభోత్సవానికి హాజరయ్యేందుకు డాక్టర్ శ్యామ ప్రసాద్ ముఖర్జీ ఇండోర్ స్టేడియానికి వెళతారు. 'ఇండియన్ ఫిల్మ్ పర్సనాలిటీ' 2022 పురస్కారం విజేతను అక్కడ ప్రకటిస్తారు. స్పానిష్ చిత్ర దర్శకుడు కార్లోస్ సౌరాకు సత్యజిత్ రే జీవితకాల సాఫల్యత పురస్కారాన్ని ఇఫ్ఫి-53 ప్రారంభోత్సవంలో ప్రదానం చేస్తారు.
పర్యటన రెండో రోజున, 53వ ఇఫ్ఫి '75 క్రియేటివ్ మైండ్స్ ఆఫ్ టుమారో సెక్షన్' రెండో ఎడిషన్ ప్రారంభోత్సవ కార్యక్రమంలో మంత్రి పాల్గొంటారు. భారత్ నలుమూలల నుంచి వచ్చి 75 మంది యువ సినీ ప్రతిభావంతులతో అక్కడ ముఖాముఖి సంభాషిస్తారు. తర్వాత, ఇఫ్ఫి-53 ఫిల్మ్ బజార్ పెవిలియన్ ప్రారంభోత్సవానికి శ్రీ ఠాకూర్ హాజరవుతారు. ఈ కార్యక్రమం తర్వాత, ఇండియన్ పనోరమా విభాగం, కంట్రీ ఫోకస్  విభాగం ప్రారంభోత్సవానికి హాజరవుతారు.
పంజిమ్లోని డిబి రోడ్లో ఉన్న ఫుట్బాల్ మైదానంలో ఎఫ్టీఐఐ నిర్వహించే చలనచిత్ర సాంకేతికత ప్రదర్శనను ప్రారంభిస్తారు. సాంకేతికత, చలనచిత్ర కళకు వివిధ అంశాలను ఇక్కడ ప్రదర్శిస్తారు. దీంతో, మంత్రి అనురాగ్ సింగ్ రెండు రోజుల గోవా పర్యటన ముగుస్తుంది.(Visitor Counter : 91
ఆరోగ్య, కుటుంబ సంక్షేమ మంత్రిత్వ శాఖ
గత 24 గంటల్లో వచ్చిన కొత్త కోవిడ్ కేసుల్లో 77.7% వాటా
మహారాష్ట్ర, పంజాబ్, కర్నాటక, గుజరాత్, మధ్యప్రదేశ్ లదే
ఇప్పటిదాకా ఇచ్చిన టీకా డోసులు 4.4 కోట్లకి పైనే
గత 24 గంటల్లో 25 లక్షలకు పైగా టీకా డోసులు
దేశంలో కొన్ని రాష్ట్ర్రాలు ప్రధానంగా కోవిడ్ కేసుల పెరుగుదల చూపుతున్నాయి. మహారాష్ట్ర, పంజాబ్, కర్నాటక, గుజరాత్, మధ్యప్రదేశ్ కలిసి కొత్త కేసులలో 77.7% వాటా పొందాయి. గత 24 గంటలలో 43,846 కొత్త కోవిడ్ కేసులు నమోదు కాగా 83.14% ఆరు రాష్ట్రాలలోనే కావటం గమనార్హం. 27,126 కొత్త కేసులతో మహారాష్ట్ర మొదటి స్థానంలో ఉండగా పంజాబ్ లో 2578 కేసులు, కేరళలో 2078 కేసులు నమోదయ్యాయి.
ఎనిమిది రాష్ట్రాలలో కోవిడ్ కేసుల పెరుగుదలను, అందులో ఆ పెరుగుదలకు కారణమైన మొదటి ఐదు జిల్లాలను ఈ క్రింది చిత్రపటాలు చూపుతున్నాయి.
ఈ ఉదయం 7 గంటలవరకు అందిన సమాచారం ప్రకారం 7,25,138 శిబిరాల ద్వారా 4,46,03,841 టీకా డోసుల పంపిణీ జరిగింది. ఇందులో 77,79,985 మొదటి డోసులు అందుకున్న ఆరోగ్య సిబ్బంది, 48,77,356 రెండో డోసులు అందుకున్న ఆరోగ్య సిబ్బంది, 80,84,311 మొదటి డోసులు అందుకున్న కోవిడ్ యోధులు, 26,01,298 రెండో డోసులు అందుకున్న కోవిడ్ యోధులు, 36,33,473 మంది 45 ఏళ్ళు పైబడ్డ దీర్ఘకాల వ్యాధిగ్రస్తులు, 1,76,27,418 మంది 60 ఏళ్ళుపైబడ్డ లబ్ధిదారులు ఉన్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45 -60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
77,79,985
|
|
48,77,356
|
|
80,84,311
|
|
26,01,298
|
|
36,33,473
|
|
1,76,27,418
|
|
4,46,03,841
టీకాలు మొదలైన 64వ రోజైన్ అమార్చి 20 నాడు దాదాపు 25లక్షలు  టీకా డోసులిచ్చారు. అందులో 22,83,157 మంది లబ్ధిదారులు 38,669 శిబిరాలద్వారా మొదటి డోస్ అందుకున్న ఆరోగ్య సిబ్బంది, కోవిడ్ యోధులు కాగా, 2,57,292 మంది ఆరోగ్య సిబ్బంది, కోవిడ్ యోధులు రెండో డోస్ అందుకున్నావారు.
|
|
తేదీ: మార్చి20, 2021
|
|
|
|
ఆరోగ్య సిబ్బంది
|
|
కోవిడ్ యోధులు
|
|
45 -60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
|
|
73,146
|
|
73,071
|
|
1,26,705
|
|
1,84,221
|
|
4,09,861
|
|
16,73,445
|
|
22,83,157
|
|
2,57,292
|
|
|
||
||
||
||
||
||
||
||
||
|
భారతదేశంలో ప్రస్తుతం చికిత్సలో ఉన్న కోవిడ్ కేసుల సంఖ్య 3,09,087 కి చేరింది. గత 24 గంటలలో నికరంగా చికిత్సలో ఉన్న కేసుల తగ్గుదల 20,693 గా నమోదైంది. మరోవైపు మొత్తం కోలుకున్నవారి సంఖ్య 1,11,30,288కి చేరగా కోలుకున్నవారి శాతం 95.96%. గత 24 గంటలలో 22,956 మంది కోవిడ్ నుంచి కోలుకున్నారు. గత 24 గంటలలో 197 మంది కోవిడ్ తో చనిపోయారు. వీరిలో 86.8% మంది ఆరు రాష్ట్రాలకు చెందినవారే ఉన్నారు. మహారాష్ట్రలో అత్యధికంగా 92 మంది చనిపోగా పంజాబ్ లో 38 మంది, కేరళలో 15 మంది చనిపోయారు.
గత 24 గంటలలో 17 రాష్ట్రాలు, కేంద్ర పాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి: రాజస్థాన్, అస్సాం, గోవా, ఉత్తరాఖండ్, ఒడిశా, జార్ఖండ్, లక్షదీవులు, సిక్కిం, పుదుచ్చేరి, డామన్-డయ్యూ, దాద్రా-నాగర్ హవేలి, నాగాలాండ్, త్రిపుర, లద్దాఖ్, మణిపూర్, మిజోరం, అండమాన్-నికోబార్ దీవులు, అరుణాచల్ ప్రదేశ్
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
లక్నోలో కరోనా వైరస్ మీద యాంటీబాడీ రక్తపరీక్షలు ప్రజల మీద పరిశోధనా పరీక్షలకు శ్రీకారం
శాస్త్రీయ పరిశ్రమల పరిశోధనామండలి  లోని కేంద్ర ఔషధ పరిశోధనా సంస్థ  ఇప్పుడు ప్రజలలో కరోనా వైరస్ యాంటీబాడీలకోసం పరొశోధనాత్మక అధ్యయనం ప్రారంభించింది. సెప్టెంబర్ 9-11 మధ్య ఈ రక్తపరీక్షలు జరుగుతున్నాయి. గత ఏడు నెలలుగా కరోనావైరస్ మహమ్మారి వ్యాప్తిలో మునిగి ఉండగా 45 లక్షలమందికి పైగా ఈ వైరస్ బారిన పడ్డారు. దీనివలన దేశంలో 76,270 మరణాలు నమోదయ్యాయి.
ఈ పరిశోధనా సంస్థ నోడల్ సైంటిస్టులైన డాక్టర్ సుశాంతా కార్, డాక్టర్ అమిత్ లాహిరి ఈ నిర్థారణ పరీక్షలు భారత్ లో కేవలం లక్షణాలు కనబరుస్తున్న వాళ్లకు, వాళ్లకు బాగా దగ్గరైన వాళ్ళకు మాత్రమే పరిమితమని చెప్పారు. మరీ ముఖ్యంగా సమూహాలకు ఈ పరీక్షలు ఇంకా ప్రారంభించలేదన్నారు. వివిధ దేశాల నుంచి అందుబాటులోకి వచ్చిన నివేదికల ప్రకారం చాలామందికి ఎలాంటి లక్షణాలు పైకి కనపడకపోవటం వలన పరీక్షలు జరగలేదని తేలిందన్నారు. అందువలన ఈ వ్యాధి చాలామందికి వచ్చి ఉంటుందని అర్థం చేసుకోవాలని చెప్పారు.
ఈ వైరస్ తో వ్యాధి సోకిన వ్యక్తికి దేహంలో యాంటీబాడీస్ తయారవుతాయని, అవి ఇన్ఫెక్షన్ మరింత సోకకుండా కాపాడతాయని డాక్టర్ కార్, డాక్టర్ లాహిరి చెప్పారు. అయితే ఇది ప్రత్యేకమైన వైరస్ కావటంతో యాంటీబాడీస్ నుంచి రక్షణ వ్యవధి ఎంత అనేది తెలియదన్నారు. అందుకే దేశవ్యాప్తంగా నిఘా పెట్టటానికి రక్తపరీక్షల ఆధారంగా దీర్ఘకాల అంచనా వేయటం తప్పనిసరి అని అభిప్రాయపడ్దారు, ఇన్ఫెక్షన్ భారాన్ని అంచనా వేయటంతోబాటు దాని తీవ్రతను కూడా లెక్కగట్టటానికి నిర్ణీత వ్యవధులలోనమూనాలు సేకరిస్తామన్నారు. అప్పుడే కోవిడ్ తీవ్రత ఎక్కువగా ఉన్న రోగులకు ఎవరు ప్లాస్మా దానం చేయవచ్చునో కూడా తెలుస్తుందన్నారు.
ఈ విధమైన నమూనాల సేకరణ, పరీక్షలు నేషనల్ హెల్త్ మిషన్ నిబంధనలకు అనుగుణంగా ఉంటాయని సి ఎస్ ఐ ఆర్ - సి డి ఆర్ ఐ డైరెక్టర్ ప్రొఫెసర్ తపస్ కె కుందు చెప్పారు. చికిత్సాపరమైన నిర్ణయాలు తీసుకోవటానికి జాతీయస్థాయిలో ప్రమాణాల రూపకల్పనకు ఈ ఫలితాలు దోహదపడతాయని చెప్పారు. అదే విధంగా జాతీయ ఆరోగ్య పరిరక్షణకు విధానపరమైన నిర్ణయాలు తీసుకోవటానికి కూడా ఎంతగానో ఉపయోగపడతాయన్నారు. కరోనావైరస్ వలన కలిగే ఇన్ఫెక్షన్ కు సంబంధించి ఇప్పటివరకూ జవాబులు లేని ప్రశ్నలుగా మిగిలిపోయినవాటికి జవాబులు దొరుకుతాయన్నారు.
ఈ పరీక్ష ఉచితం. ఎవరైనా దీనిని స్వచ్ఛందంగా చేయించుకోవచ్చు. మొత్తం సి ఎస్ ఐ ఆర్ సిబ్బందికి, ఉద్యోగులకు ఇది వర్తిస్తుంది. ఈ అధ్యయనంలో పాల్గొనటానికి ఇష్టపడే వారినుంచి రెసిడెంట్ డాక్టర్లు డాక్టర్ శాలినీ గుప్తా, డాక్టర్ వివేక భోసలే పర్యవేక్షణలో సి డి ఆర్ ఐ డిస్పెన్సరీ రక్తనమూనాలు సేకరిస్తుంది. సి ఎస్ ఐ ఆర్ సిబ్బంది, విద్యార్థులలో యాంటీబాడీల ఉనికిని అంచనావేయటానికి ఈ నమూనాలను ఢిల్లీలోని సి ఎస్ ఐ ఆర్ - ఐజిఐబి కి పంపుతారు. ఇన్ఫెక్షన్ మళ్లీ వచ్చే అవకాశంతోబాటు ఇతర జీవరసాయనిక అంశాలను కూడా లెక్కిస్తారు.
సమాచార, ప్రసార మంత్రిత్వ శాఖ
అ౦తర్జాతీయ యోగా దినోత్సవ౦ స౦దర్భ౦గా జూబ్లీ బస్ స్టేషన్ లో డి.ఏ.వి.పి ఫోటో ఎగ్జిబిషన్
అ౦తర్జాతీయ యోగా దినోత్సవ౦ స౦దర్భ౦గా జూబ్లీ బస్ స్టేషన్ లో సమాచార, ప్రసార మంత్రిత్వ శాఖకు చెందిన రీజినల్ అవుట్ రీచ్ బ్యూరో 3 రోజుల పాటు ఫోటో ప్రదర్శనను నిర్వహి౦చను౦ది. గేయ, నాటక విభాగం కళాకారులు వివిధ సా౦స్కృతిక కార్యక్రమాలతో అలరి౦చనున్నట్లు రీజినల్ అవుట్ రీచ్ బ్యూరో డైరెక్టర్ శ్రీ ఎమ్.దేవే౦ద్ర తెలిపారు.
వివిధ పాఠశాలలు, కళాశాలలో గత వార౦ రోజులుగా వివిధ అ౦శాలపై పోటీలను నిర్వహి౦చినట్లు, వాటికి స౦బ౦ధి౦చిన బహుమతులను అ౦దజేయనున్నట్లు శ్రీ ఎమ్.దేవే౦ద్ర తెలిపారు.
--
(Visitor Counter : 109
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
అసోచామ్ మత్స్య, ఆక్వాకల్చర్ రంగం పరిశ్రమను ఉద్దేశించి ప్రసంగించనున్న కేంద్ర మత్స్య, పశుసంవర్ధక, పాడిపరిశ్రమ శాఖ మంత్రి పురుషోత్తం రూపాల
కోవిడ్ మహమ్మారి కాలానంతరం మత్స్య, ఆక్వా కల్చర్ రంగాలను పునరుజ్జీవనం చేసేందుకు ప్రత్యేక పద్ధతిపై నేడు కేంద్ర మత్స్య, పశుసంవర్ధక, పాడిపరిశ్రమ శాఖ మంత్రి పురుషోత్తం రూపాల ప్రసంగించనున్నారు. ఈ క్రమంలో ఈ రంగాన్ని ప్రోత్సహించి, అభివృద్ధి చేసేందుకు భారత ప్రభుత్వం అమలు చేస్తున్న పిఎంఎంఎస్వై, ఇతర పథకాల విశేషతలను పట్టి చూపనున్నారు.
మత్స్య, ఆక్వా కల్చర్ పరిశ్రమకు సంబంధించి దేశంలోని అత్యున్నత చాంబర్ ఆఫ్ కామర్స్ అయిన అసోచామ్  నేడు వర్చువల్ కాన్ఫరెన్స్ ను నిర్వహించనుంది. నీలి విప్లవం, ఆర్థిక వృద్ధికి తోడ్పడే వ్యూహాత్మక మార్గదర్శకం అన్నది ఈ సమావేశ ఇతివృత్తం. ఈ రంగం చెప్పుకోదగిన వేగంతో మెరుగుపరిచి, మత్స్య, ఆక్వాకల్చర్ నూతన శకంలోకి ప్రవేశించేందుకు ఈ రంగంలో తాజా అవకాశాలపై దృష్టి పెట్టి ఉత్పాదకతను మెరుగుపరచడం, అలాగే సాంకేతికత, మార్కెటింగ్, ఫైనాన్స్, ఎగుమతి, మౌలిక సౌకర్యాలు వంటి అవసరమైన చర్యలపై చర్చించనున్నారు.
కేంద్ర మత్స్య శాఖ మంత్రి పురుషోత్తం రూపాల సమక్షంలో, దేశవ్యాప్తంగా భిన్న నేపథ్యాల నుంచి వచ్చినన వక్తలతో, ఈ సమావేశం దేశవ్యాప్తంగా మత్స్య, ఆక్వాకల్చర్ రంగాలను పునరుద్ధరించేందుకు అవకాశం ఉన్న అన్ని సంభావ్య పద్ధతులను చర్చించనున్నది. ఈ సమావేశంలో ప్రసంగించనున్న ప్రముఖ ప్రభుత్వ అతిథి, అధికారులలో కేంద్ర ప్రభుత్వానికి చెందిన ది మెరైన్ ప్రోడక్ట్స్ ఎక్స్పోర్ట్ డెవలప్మెంట్ అథారిటీ చైర్మన్ కె ఎస్ శ్రీనివాస్, ఐఎఎస్, భారత మత్స్య శాఖ సంయుక్త కార్యదర్శి సాగర్ మెహ్రా, ఒరిస్సా ప్రభుత్వానికి చెందిన అగ్రికల్చర్ ప్రొమోషన్ & ఇన్వెస్ట్ మెంట్ కార్పొరేషన్ ఆఫ్ ఒడిషా లిమిటెడ్ మేనేజింగ్ డైరెక్ర్ డాక్టర్ ప్రవత్ కుమార్ రౌల్ ఉన్నారు.
మత్స్య, ఆక్వాకల్చర్ పరిశ్రమల ప్రయోజనాలకు ప్రాతినిధ్యం వహిస్తూ, అసోచామ్ సెక్రెటరీ జనరల్ దీపక్ సూద్, మయాంక్ ఆక్వాకల్చర్ ప్రైవేట్ లిమిటెడ్ డైరెక్టటర్ డాక్టర్ మనోజ్ ఎంశర్మ, ఆక్వా కనెక్ట్ చీఫ్ అలెయెన్స్ అధికారి అమిత్ సాలుంఖే, అసోచామ్ చైర్మన్, గుజరాత్ కౌన్సిల్,, గ్రూప్ ప్రెసిడెంట్, వెల్ స్పన్ గ్రూప్ కార్పొరేట్ వ్యవహారాలు, స్ట్రాటజిక్ ప్లానింగ్ అధిపతి చింతన్ థాకర్, అసోచామ్ గుజరాత్ కౌన్సిల్కు చెందిన వ్యవసాయ& వ్యవసాయ ప్రాసెసింగ్ కమిటీ చైర్మన్ ధావల్ రావల్ ప్రసంగించనున్నారు. ది ఎస్ఎంఇ ఇండియా పత్రిక ఎడిటర్ ఇన్ చీఫ్ డాక్టర్ వెంకటేష్ అయ్యర్ ఈ సదస్సుకు మాడరేటర్గా వ్యవహరిస్తారు.
మత్స్య, ఆక్వాకల్చర్ పరిశ్రమకు చెందిన ప్రధాన సంస్థలు, ప్రముఖ పారిశ్రామికవేత్తలు, ఎగుమతిదారులు, విద్యావేత్తలు, బ్యూరోక్రాట్లు, ఎఫ్పిఒలు, పరిశ్రమకు చెందిన ఇతర ప్రొఫెషనల్స్ హాజరుకానున్నారు.
ప్రధాన మంత్రి కార్యాలయం
శ్రీమద్ భగవద్గీత లోని శ్లోకాలకు 21 మంది పండితుల వ్యాఖ్యాన సహిత రాత ప్రతి ని ఆవిష్కరించిన ప్రధాన మంత్రి
శ్రీమద్ భగవద్గీత లోని శ్లోకాల కు 21 మంది పండితులు చేసిన వ్యాఖ్యానాలతో కూడిన లిఖిత ప్రతి ని ప్రధాన మంత్రి శ్రీ నరేంద్ర మోదీ ఆవిష్కరించారు. ఈ కార్యక్రమం లో జమ్ము- కశ్మీర్ లెఫ్టినెంట్ గవర్నర్ శ్రీ మనోజ్ సిన్హా తో పాటు ధర్మార్థ ట్రస్టు జమ్ము- కశ్మీర్ అధ్యక్షుడు డాక్టర్ కరణ్ సింహ్ కూడా పాల్గొన్నారు.
ఈ సందర్భం లో భారత తత్త్వశాస్త్రం పై డాక్టర్ కరణ్ సింహ్ చేసిన పనులను ప్రధాన మంత్రి మెచ్చుకొన్నారు. డాక్టర్ కరణ్ సింహ్ కృషి ఫలితం గా జమ్ము- కశ్మీర్ తాలూకు గుర్తింపు ను పునర్జీవింపచేయడం సాధ్యపడిందని, అది శతాబ్దాలుగా సాగుతున్న భారతదేశ ఆలోచన సంప్రదాయానికి నాయకత్వం వహించిందని ఆయన అన్నారు. గీతను గురించి వేల కొద్దీ పండితులు లోతైన అధ్యయనం చేయడం కోసం వారి యావత్తు జీవనాన్నే అంకితం చేశారని, దీనిని ఒక గ్రంథం లోని ప్రతి ఒక్క శ్లోకం పైన విభిన్నమైన వ్యాఖ్యలతో కూడిన విశ్లేషణ, వివిధ రహస్యాల అభివ్యక్తి ల రూపం లపో స్పష్టం గా చూడవచ్చని ఆయన అన్నారు. ఇది భారతదేశ సైద్ధాంతిక స్వతంత్రం, సహనాలకు కూడా ప్రతీక గా ఉందని, ఇది ప్రతి ఒక్క వ్యక్తి కి తనదైనటువంటి దృష్టికోణం కలిగివుండేటట్టు స్ఫూర్తిని ఇస్తుందని ఆయన పేర్కొన్నారు.
భారతదేశాన్ని ఒక్క తాటి మీదకు తీసుకు వచ్చిన ఆది శంకరాచార్యులు గీత ను ఆధ్యాత్మిక చైతన్య వాహిని గా పరిగణించారు అని ప్రధాన మంత్రి అన్నారు. రామానుజాచార్య వంటి సాధువులు ఆధ్యాత్మిక జ్ఞాన వ్యక్తీకరణ గా గీత ను అభివర్ణించారు. స్వామి వివేకానంద విషయం లో ఆయనకయితే గీత కఠోర పరిశ్రమ కు, తిరుగులేనటువంటి ఆత్మవిశ్వాసానికి వనరు గా ఉండిందని ప్రధాన మంత్రి చెప్పారు. శ్రీ అరబిందో గీత ను జ్ఞానం, మానవతల నిజ అవతారం గా ఎంచారు; గీత అనేది మహాత్మ గాంధీ కి అన్నిటికన్న కష్టమైనటువంటి సమయాలలో ప్రకాశస్తంభం గా నిలచిందన్నారు. గీత నేతాజీ సుభాష్ చంద్ర బోస్ దేశభక్తి కి, వీరత్వానికి ప్రేరణ అయిందన్నారు. గీత ను గురించి బాల గంగాధర్ తిలక్ చేసిన వ్యాఖ్య స్వాతంత్య్ర సంగ్రామానికి ఒక కొత్త బలాన్ని ఇచ్చిందని స్పష్టం చేశారు.
మన ప్రజాస్వామ్యం మనకు ఆలోచనపరమైనటువంటి స్వేచ్ఛ ను, పని పరం గా స్వేచ్ఛ ను, జీవనం లో ప్రతి ఒక్క రంగం లో సమాన హక్కులను ఇస్తుంది అని ప్రధాన మంత్రి అన్నారు. ఈ స్వేచ్ఛ ప్రజాస్వామ్య సంస్థ ల నుంచి దక్కింది, ఆ సంస్థ లు మన రాజ్యాంగానికి సంరక్షకులు గా ఉన్నాయి అని ఆయన అన్నారు. ఈ కారణం గా మనం మన హక్కులను గురించిన ప్రస్తావన ను తీసుకు వచ్చినప్పుడల్లా మనం మన ప్రజాస్వామ్య సంబంధి కర్తవ్యాలను కూడా గుర్తు కు తెచ్చుకోవాలని ఆయన అన్నారు.
గీత మొత్తం ప్రపంచానికి, ప్రతి ప్రాణి కి ఒక మహత్వపూర్ణమైనటువంటి గ్రంథం అని ప్రధాన మంత్రి అన్నారు. దీనిని భారతదేశం లో అనేక భాషల లోకి, ప్రపంచంలో అనేక భాషల లోకి అనువాదం చేయడం జరిగిందని, అనేక దేశాలలో అనేక అంతర్జాతీయ పండితులు దీనిని గురించి పరిశోధనలు చేస్తున్నారని చెప్పారు.
జ్ఞానాన్ని పంచుకోవడం భారతదేశం సంస్కృతి లో భాగంగా ఉందని ప్రధాన మంత్రి అన్నారు. గణితం, వస్త్ర- లోహవిజ్ఞానం లేదా ఆయుర్వేదం లో మన జ్ఞానాన్ని సదా మానవ జాతి తాలూకు సంపద గా భావన చేయడం జరుగుతున్నదని ఆయన పేర్కొన్నారు. ఈ రోజున మరొక్క సారి, భారతదేశం యావత్తు ప్రపంచం తాలూకు ప్రగతి కి తోడ్పడడం తో పాటు మానవాళి కి సేవ చేయడానికి తన సామర్థ్యాన్ని పెంచుకొంటోందని ఆయన చెప్పారు. ఇటీవలి కాలం లో భారతదేశం సహకార స్ఫూర్తి ని ప్రపంచం ప్రత్యక్షం గా చూసిందని ఆయన అన్నారు. అలాగే ఆత్మనిర్భర్ భారత్  ను ఆవిష్కరించే దిశ లో జరుగుతున్న ప్రయాసలతో కూడిన ఈ తోడ్పాటు తో మొత్తం ప్రపంచానికి విస్తృత స్థాయి లో సహాయం అందుతుందని ఆయన స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
జాతీయ ఆరోగ్య నిధి  మరియు ఆయుష్మాన్ భారత్ యోజన  ఆధ్వర్యంలో ఒ.పి.డి. సేవలు
ప్రాణాంతక వ్యాధితో బాధపడుతూ, ప్రభుత్వ ఆసుపత్రులలో చికిత్స పొందుతున్న పేద రోగుల చికిత్స కోసం ఆర్థిక సహాయం అందించడానికి కేంద్ర ప్రభుత్వం రాష్ట్రీయ ఆరోగ్య నిధి  యొక్క గొడుగు పథకాన్ని అమలు చేస్తోంది. సామాజిక-ఆర్థిక కులాల వారీ జనాభా లెక్కల సమాచారం ప్రకారం గుర్తించబడిన పేద మరియు బలహీన కుటుంబాలకు ద్వితీయ మరియు తృతీయ సంరక్షణ ఆసుపత్రిలో చేరితే, ఆయుష్మాన్ భారత్-ప్రధాన మంత్రి జన ఆరోగ్య యోజన  సంవత్సరానికి 5 లక్షల రూపాయల మేర ఆరోగ్య బీమా కలుగ చేస్తుంది. ఈ పథకాల కవరేజీని అవుట్-పేషెంట్ సేవలకు విస్తరించే ప్రతిపాదన లేదు.
అర్హత కలిగిన లబ్ధిదారులకు ఆసుపత్రి సేవలు మరియు చికిత్స సేవలను అందించడానికి ఎ.బి-పి.ఎమ్.జె.ఎ.వై. మరియు ఆర్.ఏ.ఎన్. యొక్క గొడుగు పథకం కింద తగిన నిధులు కేటాయించబడ్డాయి. 2020-21 సంవత్సరానికి బడ్జెట్ అంచనాల  కింద ఎ.బి-పి.ఎమ్.జె.ఎ.వై. పధకానికి 6,400 కోట్ల రూపాయలు మరియు ఆర్.ఏ.ఎన్. యొక్క గొడుగు పథకానికి 177.32 కోట్ల రూపాయలు కేటాయించారు. ఆర్.ఏ.ఎన్. గొడుగు పథకానికి బీ.ఈ. 2020-21 లో కేటాయించిన నిధులలో, అరుదైన వ్యాధుల కోసం 77.32 కోట్ల రూపాయలు కూడా కలిసి ఉన్నాయి.
అరుదైన వ్యాధుల జాతీయ విధానం 2020 యొక్క ముసాయిదాను ప్రభుత్వం రూపొందించింది. ఆరోగ్య, కుటుంబ సంక్షేమ మంత్రిత్వ శాఖకు చెందిన వెబ్ సైట్ లో ఈ ముసాయిదాను ఉంచి, భాగస్వాములందరి నుండీ వ్యాఖ్యలను ఆహ్వానించారు. అరుదైన వ్యాధులతో బాధపడుతున్న రోగుల చికిత్స వ్యయానికి దోహదం చేయడానికి స్వచ్ఛందంగా ముందుకు వచ్చే వ్యక్తులు, కార్పొరేట్ దాతలకోసం ఒక డిజిటల్ వేదికను ఏర్పాటు చేయడం ద్వారా ప్రత్యామ్నాయ నిధుల యంత్రాంగాన్ని రూపొందించడానికి ముసాయిదా విధానంలో అవకాశం ఉంది. ఈ ప్రయోజనం కోసం డిజిటల్ ప్లాట్ఫామ్ను రూపొందించడానికి ప్రభుత్వం ఇప్పటికే చర్యలను ప్రారంభించింది.
బి.ఈ. 2019-20 లో ఏ.బి-పి.ఎమ్.జె.ఏ.వై. కోసం 6400 కోట్ల రూపాయలు కేటాయించారు. సవరించిన అంచనాల దశలో దీనిని 3,200 కోట్ల రూపాయలకు తగ్గించారు. వీటిలో 2,993 కోట్ల రూపాయల మేర నిధులను రాష్ట్రాలు / కేంద్ర పాలిత ప్రాంతాలకు పంపిణీ చేశారు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి శ్రీ అశ్వినీ కుమార్ చౌబే ఈ రోజు లోక్సభలో సమర్పించిన లిఖితపూర్వక సమాధానంలో ఈ విషయాన్ని వెల్లడించారు.
ప్రధాన మంత్రి కార్యాలయం
స్వాతంత్ర్యయోధుడు, పసుంపొన్ ముత్తురామలింగ తేవర్ గారి కి ఆయనగురుపూజ సందర్భం లో నమస్కరించిన ప్రధాన మంత్రి
స్వాతంత్ర్య యోధుడు, పసుంపొన్ ముత్తురామలింగ తేవర్ గారికి ఆయన గురు పూజ సందర్బం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
"మహానుభావుడు పసుంపొన్ ముత్తురామలింగ తేవర్ గారికి ఆయన గురు పూజ సందర్భం లో నేను వందనాన్ని ఆచరిస్తున్నాను. మన దేశ ప్రజల కు ఆయన అందించినటువంటి ఉత్కృష్టమైన తోడ్పాటు ను, మరీ ముఖ్యం గా సామాజిక సశక్తీకరణ, రైతుల సంక్షేమం మరియు పేదరికం నిర్మూలన కార్యాల ను కూడాను నేను గుర్తుకు తెచ్చుకొంటున్నాను. ఆయన యొక్క ఆదర్శాలు మనకు సదా ప్రేరణ ను అందిస్తూనే ఉంటాయి.’’ అని పేర్కొన్నారు.
"பெருமதிப்பிற்குரிய பசும்பொன் முத்துராமலிங்க தேவரை அவரது குருபூஜை நாளில் வணங்குகிறேன். சமூக மேம்பாடு, விவசாயிகள் நலன், வறுமை ஒழிப்பு முதலியவை உட்பட நம் தேசத்திற்காக அவர் ஆற்றிய தலைசிறந்த பங்களிப்பை நினைவு கூர்கிறேன். அவரது கொள்கைகள் நம்மை தொடர்ந்து ஊக்குவிக்கும்."
(
ఆరోగ్య, కుటుంబ సంక్షేమ మంత్రిత్వ శాఖ
ప్రత్యేక దివ్యాంగ గుర్తింపు కార్డు ని కోవిన్ 2.0 లో రిజిస్ట్రేషన్కు ప్రత్యేక గుర్తింపు కార్డుగా ఆమోదయోగ్యం. రాష్ట్రాలకు సూచించిన కేంద్రం
వాక్సినేషన్ ప్రక్రియను సార్వత్రికం చేసేందుకు దానిని ఒక క్రమపద్ధతిలో పెట్టేందుకు నిరంతరం కృషి చేస్తున్న కేంద్ర ప్రభుత్వం.
దేశంలో వాక్సినేషన్ కార్యక్రమం సజావుగా చురుకుగా కొనసాగేందుకు భారత ప్రభుత్వం , మొత్తం ప్రభుత్వం అన్న విధానంతో రాష్ట్రాలు, కేంద్రపాలిత ప్రాంతాల కృషికి మద్దతునిస్తున్నది. వాక్సినేషన్ కార్యక్రమం ప్రారంభమైన ఈ ఏడాది జనవరి 16నుంచి వాక్సినేషన్ కార్యక్రమం కొనసాగుతున్నది.
కేంద్ర ప్రభుత్వం వాక్సినేషన్ ప్రక్రియను క్రమబద్ధీకరించేందుకు కోవిన్ డిజిటల్ ప్లాట్ఫారంను, దేశంలోని వివిధ కేటగిరిలీ లబ్ధిదారుల కోసం అభివృద్ధి చేసింది. కోవిడ్ వాక్సినేషన్ పంపిణీ వ్యవస్థను చురుకుగా ముందుకు తీసుకువెళ్లేందుకు కోవిన్ సాంకేతికంగా అండగా నిలుస్తుంది.
వాక్సిన్ ప్రక్రియను సార్వత్రికం చేసేందుకు , దానిని క్రమపద్ధతిలో కొనసాగించేందుకు కేంద్రప్రభుత్వం నిరంతర కృషి కొనసాగిస్తున్నది. ఈ నేపథ్యంలో కేంద్ర ఆరోగ్య మంత్రిత్వశాఖ ఈరోజు రాష్ట్రాలు, కేంద్రపాలిత ప్రాంతాలకు రాసిన లేఖలో ప్రత్యేక దివ్యాంగ గుర్తిఇపు  కార్డులను కోవిన్ 2.0 లో నమోదుకు ఫోటో గుర్తింపు కార్డుగా చేర్చాలని సూచించింది. కోవిన్ 2.0 కు మార్గదర్శకం పేరుతో విడుదలైన 2021 మార్చి 2 నాటి నోట్ లో ఆరు ఫోటో ఐడి కార్డులను సూచించారు. వాక్సినేషన్కు ముందు పరిశీలనకోసం ఈ జాబితాను ఇచ్చారు.
రాష్ట్రాలు, కేంద్రపాలిత ప్రాంతాలకుఆ రాసిన లేఖలో కేంద్ర ఆరోగ్య శాఖ మంత్రి ఇందుకు సంబంధించిన అంశాన్ని ప్రస్తావిస్తూ , సామాజిక న్యాయం సాధికారత మంత్రిత్వశాఖ, దివ్యాంగులకు సాధికారత కల్పించే విభాగం వారికి జారీచేసిన యుడిఐడి కార్డులలో అవసరమైన అన్ని వివరాలు అంటే పేరు , పుట్టిన తేదీ, స్త్రీ లేదా పురుషుడు అన్న సమాచారం, ఆ వ్యక్తి ఫోటో వంటివన్నీ ఉన్నాయని, కోవిడ్ -19 వాక్సినేషన్ కు అవసరమైన గుర్తింపునకు ఇవి పనికివస్తాయన తెలిపారు.
దివ్యాంగులకు వాక్సినేషన్ అందుబాటులో ఉండేట్టు చేసేందుకు కోవిడ్ -19 వాక్సినేషన్కు నిర్దేశించిన గుర్తింపుకార్డుల జాబితాలో యుడిఐడిని చేర్చడం జరిగింది. ఇందుకు సంబంధించిన ప్రొవిజన్ కల్పిస్తున్నారు. దీనిని కోవిన్లో త్వరలోనే అందుబాటులోకి తెస్తారు.
యుడిఐటి కార్డు ను కోవిడ్ వాక్సిన్ వేయించుకునేందుకు గుర్తింపు కార్డుగా వినియోగించవచ్చన్న విషయాన్ని విస్తృతంగా ప్రచారం చేయాల్సిందిగా కేంద్ర ఆరోగ్య మంత్రిత్వశాఖ రాష్ట్రాలు, కేంద్రపాలిత ప్రాంతాలకు సూచించింది.
యుడిఐడి నమూనాను కింద ఇవ్వడం జరిగింది.
రాష్ట్రపతి సచివాలయం
మహారాజ శ్రీరామచంద్ర భంజ దేవ్ విశ్వవిద్యాలయ 12వ స్నాతకోత్సవానికి హాజరైన భారత రాష్ట్రపతి
భారత రాష్ట్రపతి శ్రీమతి ద్రౌపది ముర్ము శనివారంనాడు  ఒడిషాలోని బరిపాదాలో గల మహారాజా శ్రీరామ్ చంద్ర భంజ్ దేవ్ విశ్వవిద్యాలయ 12వ స్నాతకోత్సవానికి హాజరై, విద్యార్ధులను ఉద్దేశించి ప్రసంగించారు.
ఈ సందర్భంగా మాట్లాడుతూ, మహారాజా శ్రీరామచంద్ర భంజ్ దేవ్ విశ్వవిద్యాలయం తక్కువకాలంలోనే ఉన్నత విద్య, పరిశోధన రంగంలో తనకంటూ ప్రత్యేక గుర్తింపు తెచ్చుకుందని రాష్ట్రపతి అన్నారు.
గిరిజన సంస్కృతి, సంప్రదాయాల ఆచరణలకు మూలమైన పవిత్ర వనాన్ని విశ్వవిద్యాలయ ఆవరణలో ఏర్పాటు చేసినందుకు రాష్ట్రపతి విశ్వవిద్యాలయాన్ని ప్రశంసించారు. ఈ పవిత్ర వనమనేది పర్యావరణ,స్థానిక జీవవైవిధ్య పరిరక్షణకు కీలకమని ఆమె అన్నారు. సామాజిక ఆధారిత సహజ వనరుల నిర్వహణకు ఇది ఉత్తమ ఉదాహరణలలో ఒకటని పేర్కొన్నారు.
ప్రపంచం మొత్తం భూతాపాన్ని , పర్యావరణ మార్పుకు సంబంధించి భారీ సవాళ్ళను ఎదుర్కొంటోందని రాష్ట్రపతి అన్నారు.
ప్రకృతి అనుకూల జీవనశైలిని అవలంబించడంలో ప్రపంచానికి భారత్ ఒక ఉదాహరణగా నిలిచిందని, దీనినే పర్యావరణం కోసం జీవనశైలి లేదా లైఫ్  అంటారని పేర్కొన్నారు. మన సంప్రదాయంలో చెట్లు, మొక్కలు, పర్వతాలు, నదులు అన్నింటికీ ప్రాణం ఉంటుందని, కేవలం మానవులు మాత్రమే కాక అన్ని జీవరాశులు ప్రకృతి బిడ్డలేనని ఆమె అన్నారు. కనుక, ప్రకృతితో సామరస్యంతో జీవించడం మానవులందరి బాధ్యత అన్నారు. జీవవైవిధ్య పరంగా, ఈ ప్రాంతంలోని సిమిలిపాల్ జాతీయ పార్క్ ప్రపంచంలోనే కీలక స్థానాన్ని కలిగి ఉందని ఆమె తెలిపారు. తమ పరిశోధన, ఆవిష్కరణ ద్వారా జీవవైవిధ్యాన్ని పరిరక్షించేందుకు విశ్వవిద్యాలయంలోని విద్యార్ధులు, అధ్యాపకులు మార్గాన్ని అన్వేషిస్తారనే విశ్వాసాన్ని ఆమె వ్యక్తం చేశారు.
పట్టాలను పొందుతున్న విద్యార్ధులను ఉద్దేశించి ప్రసంగిస్తూ, డిగ్రీని అందుకోవడం అంటే విద్యా ప్రక్రియ పూర్తి అయినట్టు కాదని రాష్ట్రపతి పేర్కొన్నారు. విద్య అనేది నిరంతర ప్రక్రియ. ఉన్నత విద్య పట్టాను పొందిన తర్వాత వారిలో కొందరు ఉద్యోగం చేస్తారని, మరికొందరు వ్యాపారం, పరిశోధన చేస్తారని, కానీ ఉపాధిని కల్పించాలన్న ఆలోచన అన్నది ఉద్యోగం చేద్దామన్న ఆలోచనకు మెరుగైందన్నారు. ఈ విశ్వవిద్యాలయం ఇన్క్యుబేషన్ కేంద్రాన్ని ఏర్పాటు చేసి, విద్యార్ధులు, పూర్వ విద్యార్ధులు, సాధారణ ప్రజలు స్టార్టప్లు ప్రారంభించడంలో తోడ్పాటును అందించడం ప్రశంసనీయమని, హర్షాన్ని వ్యక్తం చేశారు.
పోటీ అనేది జీవితంలో అనివార్య కోణమని రాష్ట్రపతి తెలిపారు. జీవితంలోని ప్రతి జీవనవృత్తిలోనూ అందరూ పోటీని ఎదుర్కోవలసిందేనని అన్నారు. పోటీలో విజయాన్ని సాధించేందుకు విద్యార్ధులు నిరంతరం కృషి చేస్తుండాలని, అందుకోసం ఉన్నత నైపుణ్యాలను సంపాదించి, మరింత సామర్ధ్యం దిశగా ప్రయాణించాలని ఆమె ఉద్బోధించారు. అప్పుడు వారు తమ దృఢ సంకల్పంతో అసాధ్యాన్ని సాధ్యం చేయగలరని ఆమె అన్నారు.
పోటీ అనేది జీవితపు సహజ కోణమని, అయితే సహకారమనేది జీవితపు అందమైన కోణమని రాష్ట్రపతి పేర్కొన్నారు. జీవితంలో ముందుకు పురోగమిస్తున్నప్పుడు, వారు వెనుతిరిగి చూసుకుంటే, సమాజంలో కొందరు వ్యక్తులు తమతో పోటీపడగల సామర్ధ్యం లేనివారనే విషయాన్ని తెలుసుకుంటారని ఆమె విద్యార్ధులకు చెప్పారు. అణచివేతకు గురైన వారి చేతులు పట్టుకుని, వారిని కూడా ముందుకు తీసుకురావలసిందిగా ఆమె విద్యార్ధులకు సలహా ఇచ్చారు. ఉదారత, సహకారం ద్వారా ఆరోగ్యకరమైన సమాజాన్ని నిర్మించగలమని ఆమె అన్నారు. కేవలం తమ స్వంత ఆనందం, ప్రయోజనం గురించి ఆలోచించడమే కాక సమాజ, దేశ సంక్షేమం కోసం ఆలోచించవలసిందిగా విద్యార్ధులకు విజ్ఞప్తి చేశారు.
(
మానవ వనరుల అభివృద్ధి మంత్రిత్వ శాఖ
లాక్ డౌన్ సమయంలో ఆన్లైన్ తరగతులు
విద్యార్థులందరికీ ఆన్లైన్ లో చదువుకునే సౌకర్యాన్ని అందుబాటులోకి తీసుకుని రావడానికి ఆత్మ నిర్భర్ భారత్ అభియాన్లో భాగంగా 2020 మే 17 న పిఎం ఈ విద్య కార్యక్రమం ప్రారంభించబడింది. దీనిద్వారా విద్యను డిజిటల్ / ఆన్లైన్ / ఆన్-ఎయిర్ విద్య సౌకర్యాలను ఒకేచోట అందించడం జరుగుతుంది. చేస్తుంది. దీని ద్వారా అమలు జరుగుతున్న కార్యక్రమాలు :రాష్ట్రాలు / కేంద్రపాలిత ప్రాంతాల్లో పాఠశాల విద్య కోసం నాణ్యమైన ఇ-కంటెంట్ను అందించడానికి దేశ డిజిటల్ మౌలిక సదుపాయాల వేదికగా డిక్షా  ప్రారంభం అయ్యింది. దీనిద్వారా అన్ని తరగతులకు సంబంధించిన పాఠ్యపుస్తకాలను క్యూఆర్ కోడ్ తో అందుబాటులో ఉంచడం జరిగింది.1 నుంచి 12 తరగతి వరకు ప్రత్యేకంగా ఒక స్వయం ప్రభ టీవీ ఛానెల్ .రేడియో, సామాజిక రేడియో మరియు సీబీఎస్ఈ పోడ్కాస్ట్- శిక్షావాణి ల విస్తృతమైన ఉపయోగం.దృశ్యపరంగా మరియు వినికిడి లోపం ఉన్నవారికి సంకేత భాషలో ప్రత్యేక ఇ-కంటెంట్ డిజిటల్ సమాచార వ్యవస్థ  మరియు NIOS వెబ్సైట్ / యూట్యూబ్లో అభివృద్ధి చేయబడింది.
ఈ పథకాలు / కార్యక్రమాలు దేశవ్యాప్తంగా ఉన్న విద్యార్థులందరికీ అందుబాటులో ఉన్నాయి.
ఆన్లైన్ విద్యను ప్రోత్సహించడానికి యుజిసి అవసరమైన నియంత్రణను విడుదల చేసింది. దీనితో విశ్వవిద్యాలయాలకు పూర్తి స్థాయి ఆన్లైన్ ప్రోగ్రామ్ను అందించడానికి వీలు కలుగుతుంది. కోవిడ్ -19 సమయంలో జాతీయ ప్రయోజనాలను దృష్టిలో ఉంచుకుని ఇంతవరకు యూజీసీ స్వయం మరియు ఓడిఎల్ రెగ్యులేషన్స్ నిబంధనల 20% వరకు ఉన్న ఆన్లైన్ కోర్సులను 40%కి పెంచడం జరిగింది. . ఇ-వనరుల సమర్ధ వినియోగానికి కూడా ఇది దోహదపడుతుంది.
విద్యా మంత్రిత్వ శాఖ వివిధ డిజిటల్ కార్యక్రమాలను కూడా అమలు చేస్తున్నది.విద్యార్థులకు నాణ్యమైన విద్యను అందుబాటులోకి తీసుకుని రావడానికి స్వయం , స్వయం ప్రభ, నేషనల్ డిజిటల్ లైబ్రరీ , వర్చువల్ ల్యాబ్, ఈ-యంత్ర, నీట్ , ఫోసీ  మొదలైన కార్యక్రమాలు దీనిలో ఉన్నాయి.
ఈ సమాచారాన్ని కేంద్ర విద్యాశాఖ మంత్రి శ్రీ ధర్మేంద్ర ప్రధాన్ ఈ రోజు రాజ్యసభలో లిఖితపూర్వక సమాధానంలో ఇచ్చారు.